b'\n_START_ARTICLE_\n411 Versus\n_START_PARAGRAPH_\n411 Versus (tudi 411 VS.) je rolkarsko tekmovanje, pri katerem je izbranih 16 poklicnih rolkarjev, ki se vsak z enim trikom spopadejo v dvoboju, ki gre na izpadanje, poteka pa \xc5\xa1tirih krogih. Za najbolj\xc5\xa1i trik glasujejo obskovalci 411 video revije, nov krog pa se za\xc4\x8dne z vsako novo \xc5\xa1tevilko revije._NEWLINE_Zmagovalci prej\xc5\xa1nega kroga in triki novega kroga so pokazani na spletni strani in na koncu video \xc5\xa1tevilke, kjer rezultate predstavi Mike Vallely. Za vsako napredovanje se zmagovalcu podeli tudi denarna nagrada, torej je skupni izkopi\xc4\x8dek ve\xc4\x8dji od glavne nagrade. Prvo tekmovanje se je za\xc4\x8delo avgusta 2005 s \xc5\xa1tevilko 13/3, kon\xc4\x8dalo pa eno leto kasneje, zmagal pa ga je Chris Haslam._NEWLINE_Konec decembra 2006 se je za\xc4\x8delo glasovanje za rolkarje, ki bodo v tekmovanje v letu 2007._NEWLINE_Tak tip tekmovanja je popolnoma nov koncept, \xc5\xa1e posebej zaradi vi\xc5\xa1ine nagrad, ki so v primerjavi z drugimi tekmovanji visoke, sodelovanje pa je po mnenju udele\xc5\xbeencev dosti la\xc5\xbeje, saj tekmovalci ne nastopajo pred mno\xc5\xbei\xc4\x8dnim ob\xc4\x8dinstvom in lahko za snemanje enga trika porabijo zelo veliko \xc4\x8dasa. Zaradi tega se tekmovalci odre\xc4\x8dejo te\xc5\xbejim trikom, ki bi jih druga\xc4\x8de uporabili v kak\xc5\xa1nem rokarskemu filmu.'